**Obrazloženje Općeg dijela financijskog plana**

**3050 Institut za društvena istraživanja u Zagrebu za razdoblje 2025.-2027.g.**

Institut za društvena istraživanja u Zagrebu (Institut) javna je ustanova čiji je osnivač Ministarstvo znanosti, obrazovanja i mladih. Institut se bavi koncipiranjem, razvojem, organiziranjem i provedbom znanstvenih istraživanja te znanstvenim osposobljavanjem i usavršavanjem znanstvenoistraživačkoga ljudskog potencijala.

Najveći dio ukupnih prihoda čine prihodi iz državnog proračuna, dok ostale prihode Institut ostvaruje kroz projekte financirane iz programa Europske unije, Europskog socijalnog fonda, Hrvatske zaklade za znanost te projekata za različite naručitelje (jedinice državne i lokalne uprave i samouprave, organizacije civilnog društva, visokoobrazovne ustanove i slično).

**PRIHODI I PRIMICI**

Institut za društvena istraživanja u narednoj 2025. godini planira 2.578.608 € prihoda poslovanja dok je u projekcijama iskazano 2.134.788 € za 2026. godinu te 1.872.997 € za 2027. godinu. U prijedlogu financijskog plana iskazani su realni prihodi koje očekujemo tokom naredne tri godine na temelju ugovorenih projekata. U odnosu na tekući plan za 2024. godinu vidljivo je povećanje ukupnih planiranih prihoda, ali i u odnosu na izvršenje 2023.godine. Ukupni prihodi u narednom trogodišnjem periodu imaju sukcesivni pad zbog završetka ugovorenih projekata.

U 2025. godini najveći udio u prihodima je prihod državnog proračuna (77,72%) temeljem aktivnosti programskog financiranja. Ukupni planirani iznos odnosi se na programsko financiranje iz izvora *1.1 Opći prihodi i primici* u iznosu 1.860.872 € te iz izvora *581 Mehanizmi za oporavak i otpornost* u iznosu 126.350 €. Iznosi su ograničeni limitima od strane nadležnog Ministarstva znanosti, obrazovanja i mladih a odnosi se na troškove zaposlenika i programsko financiranje. Dodijeljeni limiti za izvor *581 Mehanizmi za oporavak i otpornost* odnose se na iznose ugovorene Programskim ugovorom. Prihodi po toj aktivnosti u naredne dvije godine biti će dodijeljeni krajem prethodne godine zbog novčanog načela planiranja.

Sljedeći najveći udio iskazanih prihoda čine prihodi iz izvora *52 Ostale pomoći*. Planirani iznosi odnose se na prihode od ugovorenih projekata, dok najveći prijenos između proračunskih korisnika državnog proračuna očekujemo od *Hrvatske zaklade za znanost* tokom naredne dvije godine. Osim *Hrvatske zaklade za znanost* u istom periodu planirani su prihodi iz izvora 52 *Ostale pomoći* po projektu *Podizanje svijesti o rodno uvjetovanom kibernetičkom nasilju nad djevojčicama i ženama te stvaranje sigurnijeg online okruženja (Ured za ravnopravnost spolova)* teostali projekti financirani iz inozemstva.

Vlastite prihode očekujemo od prodaje knjiga i časopisa koje izdaje Institut te iz tržišnih projekata. U odnosu na Tekući plan za 2024. godinu te izvršenje u 2023. godini, u 2025. godini planirani su manji prihodi od prethodne dvije godine, kao i po izvoru *61 Donacije*. Razlog tome je neizvjesnost ugovaranja novih tržišnih i ESF projekata.

**RASHODI I IZDACI**

Institut za društvena istraživanja u narednoj 2025. godini planira 2.556.914 € rashoda od čega 2.538.689 € iznose rashodi poslovanja te 18.225 € rashodi za nefinancijsku imovinu. U projekcijama za 2026. i 2027. godinu ukupni rashodi se sukcesivno smanjuju. Razlog smanjenja planiranih rashoda za nefinancijsku imovinu je zbog uloženih sredstava u dugotrajnu imovinu prethodnih godina.

Najveći udio planiranih rashoda odnose se na aktivnosti redovnog poslovanja te programskog financiranja a iskazani iznosi usklađeni su sa danim limitima od strane nadležnog ministarstva (*1.1 Opći prihodi i primici* te *581 Mehanizmi za oporavak i otpornost)*. Rashodi iz izvora *1.1 Opći prihodi i primici* iznose 1.860.872 € za sve tri godine, što je 72,80% ukupno planiranih rashoda za 2025. godinu. Osim materijalnih troškova i plaća zaposlenika, trošak osnovne i razvojne komponente iz Programskog ugovora iznosi 180.000 €.

Izvor *581 Mehanizmi za oporavak i otpornost* dio je Programskog ugovora, a rashodi se odnose na ugovorenih sedam programskih projekata. Rashoda u 2023. godini po to izvoru nije bilo budući da su projekti ugovoreni krajem 2023. godine sa početkom realizacije u 2024. godini.

Osim rashoda po izvorima *1.1 Opći prihodi i primici* te *581 Mehanizmi za oporavak i otpornost*, po aktivnostima Samostalna djelatnost javnih instituta planirani su rashodi iz izvora *3.1 Vlastiti prihodi* u iznosu 39.078 €, *6.1 Donacije* 19.060 € te *5.2 Ostale pomoći* 472.255 €. Rashodi su planirani po projektima navedenim u Obrazloženju Posebnog dijela financijskog plana.

**PRIJENOS SREDSTAVA IZ PRETHODNE I U SLJEDEĆU GODINU**

Razlika između prihoda i rashoda planiranih u 2025. godini iskazanih u Općem dijelu iznosi 21.694 €. Navedeni manjak biti će pokriven donosom sredstava iz prethodne 2024. godine.

Planirani donos u 2025. godinu iznosi 504.900 € a odnosi se isključivo rashode financirane iz izvora *3.1 Vlastiti prihodi, 6.1 Donacije,* *5.2 Ostale pomoći* i *581 Mehanizmi za oporavak i otpornost .* Odnos i donos po izvoru *1.1 Opći primici i prihodi* nisu planirani.

Na kraju 2025. godine planirani je odnos u iznosu 526.594 €. Na isti način planiran je odnos iz 2026. u 2027. godinu u ukupnom iznosu 451.685 €.

Navedena sredstva prenosimo iz godine u godinu sukladno provedbama projekata. Na kraju 2027. godine planirani je odnos 214.280 € u 2028.godinu.

**RAČUN FINANCIRANJA**

*Institut za društvena istraživanja* se financira isključivo iz prihoda državnog proračuna i projekata. U računu financiranja po ekonomskoj klasifikaciji i izvorima financiranja evidentirane su nule budući da Institut nije planirao u trogodišnjem razdoblju Primitke i izdatke od financijske imovine i zaduživanja.

**UKUPNE I DOSPJELE OBVEZE**

U financijskim izvještajima Instituta za društvena istraživanja u Zagrebu prikazana su sljedeća stanja ukupnih i dospjelih obveza na dan 31. prosinca prethodne godine i na dan 30. lipnja tekuće godine:

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 125.582,91 € | 145.876,65 € |
| Dospjele obveze | - | - |